
విరిగిన కాలర్ బోన్మలేసియాలో హీరో మంచు విష్ణు పెద్ద ప్రమాదం నుంచి తప్పించుకొని, గాయాలతో బయటపడ్డారు. ప్రస్తుతం ఆయన కథానాయకుడిగా నటిస్తోన్న ‘ఆచారి అమెరికా యాత్ర’ షూటింగ్ మలేసియాలో జరుగుతోంది. జి. నాగేశ్వరరెడ్డి దర్శకుడు. ఒక బైక్ ఛేంజ్ సన్నివేశాన్ని చిత్రీకరిస్తుండగా తను నడుపుతున్న మోటార్ బైక్ అదుపుతప్పి, మరో వాహనాన్ని ఢీకొనడంతో విష్ణు కిందపడిపోయారు. ఈ ఘటనలో ఆయన ఎడమవైపు కాలర్ బోన్ విరగడంతో పాటు ఆ వైపు చర్మమంతా గీసుకుపోయిందని యూనిట్ సభ్యులు తెలిపారు. బైక్ మీద నుంచి విష్ణు కిందపడిన తీరుతో ఆయనకు ఏమైందోనని వారు ఆందోళన చెందారు. అయితే ఆయన గాయాలతో ప్రమాదం నుంచి బయట పడడంతో ఊపిరి పీల్చుకున్నారు. వెంటనే ఆయనను దగ్గరలోని ఆస్పత్రికి తరలించగా, ప్రథమ చికిత్స చేసి, ఎముక విరిగిందని స్పష్టం కావడంతో మరో పెద్ద ఆస్పత్రికి తరలించారు. ప్రస్తుతం అక్కడ ఆయనను ఐసీయూలో ఉంచి చికిత్స అందిస్తున్నారు. యాక్సిడెంట్కు సంబంధించిన పూర్తి వివరాలు తెలియాల్సి ఉంది. కాగా ‘‘దేవుడి దయవల్ల నా ప్రియతమ కుమారుడు క్షేమంగా ఉన్నాడు’’ అని మోహన్బాబు ట్వీట్ చేశారు. ‘‘మీ ప్రేమ, ఆశీర్వాదాల వల్ల ఒక సీరియస్ యాక్సిడెంట్ నుంచి విష్ణు చిన్న గాయాలతో తప్పించుకున్నాడు’’ అని మంచు లక్ష్మి, మంచు మనోజ్ సైతం ట్విట్టర్ వేదికగా తెలిపారు.

virigina kalar bonmalesialo heero manchu vishnu pedda pramaadam nunchi tappinchukoni, gaayaalato bayatapaddaru. prastutam aayana kathaanaayakudigaa natistonna ‘aachaari america yaatra’ shooting malesialo jarugutondi. ji. nageshwarareddy darsakudu. oka baik chenj sannivesaanni chitrikaristundagaa tanu naduputunna motar baik aduputappi, maro vaahanaanni dheekonadamtho vishnu kindapadipoyaru. ee ghatanalo aayana edamavaipu kalar bon viragadamtho paatu aa vaipu charmamanta geesukupoyindani unit sabhyulu telipaaru. baik meeda nunchi vishnu kindapadina teerutho aayanaku emaindonani vaaru aandolana chendaaru. ayithe aayana gaayaalato pramaadam nunchi bayata padadamtho oopiri peelchukunnaaru. ventane aayananu daggaraloni aaspatriki taralinchagaa, prathama chikitsa chesi, emuka virigindani spashtam kaavadamtho maro pedda aaspatriki taralinchaaru. prastutam akkada aayananu iculo unchi chikitsa andistunnaaru. accidentku sambandhinchina puurti vivaraalu teliyalsi undi. kaga ‘‘devudi dayavalla naa priyatama kumarudu kshemangaa unnaadu’’ ani mohanbabu tweet chesaru. ‘‘mee prema, aasiirvaadaala valla oka seerius accident nunchi vishnu chinna gaayaalato tappinchukunnadu’’ ani manchu lakshmi, manchu manoz saitam twitter vedikagaa telipaaru.